Správa o stave plnenia úloh Akčného plánu za rok 2004

19. – 20. júna 2000 bol vo Feire (Portugalsko) vyhlásený akčný plán s názvom eEurope, ktorý predstavoval súhrn úloh, ktorých splnenie malo pomôcť Európskej únii stať sa najkonkurenčnejšou a najdynamickejšou znalostnou ekonomikou na svete. Členské štáty EÚ sa zároveň zaviazali k vzájomnej spolupráci a koordinácii aktivít pri rozvoji európskej informačnej spoločnosti. V tom čase ešte len kandidátske krajiny strednej a východnej Európy vyhlásili v máji toho istého roku iniciatívu eEurope+, ktorá sa mala stať rámcovým akčným plánom korešpondujúcim s plánom eEurope. Kandidátske štáty však mali ciele plánu eEurope doplnené o úlohy súvisiace s urýchlením implementácie základných pilierov informačnej spoločnosti. Vzhľadom na rôznu úroveň týchto krajín v oblasti informatizácie spoločnosti, v oblasti ekonomiky, technologického a personálneho potenciálu, a tak aj vzhľadom na ich rozdielnu pripravenosť na informačnú spoločnosť a spoločný európsky trh, každá členská krajina sa zaviazala rozpracovať si vlastný akčný plán realizácie iniciatívy eEurope+.
Slovenská republika sa oficiálne prihlásila k iniciatíve eEurope+ uznesením vlády SR č. 522 z 13. júna 2001, ktorým bol schválený základný dokument v oblasti informatizácie spoločnosti: „Politika informatizácie spoločnosti v Slovenskej republike“. Súčasťou tohto dokumentu bola aj iniciatíva eEurope+ a jej rozpracovanie na podmienky SR sa stalo základnou úlohou pre ďalšie obdobie. Na základe vyššie uvedeného uznesenia vlády SR bol predložený „Návrh Stratégie informatizácie spoločnosti v podmienkach SR a Akčného plánu“. Tento návrh schválila vláda SR uznesením č. 43 z 21. januára 2004.
Z tohto uznesenia vyplýva Ministerstvu dopravy, pôšt a telekomunikácií SR (ďalej iba MDPT SR) úloha každoročne (v termíne do 28. februára) predkladať na rokovanie vlády priebežnú informáciu o stave plnenia úloh Akčného plánu za predošlý rok a zároveň doplniť o nové úlohy Akčný plán na nasledujúci rok.
Akčný plán (ďalej iba AP) je konkrétny a záväzný harmonogram činností súvisiacich s procesom informatizácie spoločnosti. AP obsahuje záväzky týkajúce sa plnenia jednotlivých úloh ako aj zoznam inštitúcií zodpovedných za ich plnenie. MDPT SR zabezpečuje monitorovanie plnenia jednotlivých čiastkových úloh ostatnými ústrednými orgánmi štátnej správy.
Materiál „Správa o stave plnenia úloh Akčného plánu za rok 2004 a aktualizácia úloh Akčného plánu v ďalších rokoch“ obsahuje súhrn konkrétnych krokov, ktoré vykonalo MDPT SR ako aj ďalšie ústredné orgány štátnej správy na zabezpečenie plnenia úloh AP. Materiál zároveň obsahuje aj celkové hodnotenie plnenia týchto úloh. Úlohy, ktorým bol zmenený termín plnenia, resp. nové úlohy sú súčasťou návrhu AP na rok 2005.

AP na rok 2004 obsahoval celkovo 56 úloh. MDPT SR riešilo, resp. podieľalo sa spoločne s inými inštitúciami na riešení 41 úloh vyplývajúcich z AP. Z celkového počtu úloh AP bolo úplne splnených 15, nesplnených bolo 17 úloh. Priebežne sa plní (týka sa to úloh, ktorých termín splnenia je rok 2005 alebo neskorší) ďalších 24 úloh AP.
Úlohy AP na rok 2004 delíme tiež na nosné a podporné. Z celkového počtu 8 nosných úloh, ktoré MDPT SR riešilo alebo na ktorých sa podieľalo, sú 2 splnené úplne, 2 nesplnené a 4 úlohy sa plnia priebežne. Podporných úloh, ktoré MDPT SR riešilo alebo na ktorých sa podieľalo bolo spolu 33. Z nich je 11 splnených úplne, 17 je nesplnených a ďalších 5 sa plní priebežne.
V nasledujúcej časti sú všetky úlohy z AP rozdelené na splnené, nesplnené a priebežne plnené. K jednotlivým úlohám je vždy priradená tabuľka, ktorá obsahuje nasledovné údaje: 1. číslo úlohy, 2. znenie úlohy, 3. gestora, (resp. gestorov) a realizátora (resp. realizátorov) úlohy a 4. termín splnenia úlohy. Pri splnených, priebežne plnených a nesplnených úlohách je uvedený stručný popis realizácie plnenia danej úlohy. Pri nesplnených úlohách je zároveň uvedené zdôvodnenie neplnenia danej úlohy. Nesplnené úlohy z AP sa prenášajú do ďalšieho roka (ako súčasť AP pre rok 2005). Realizácia priebežne plnených úloh pokračuje podľa termínov uvedených v AP na rok 2004.

Splnené úlohy:

A.4	Zabezpečiť prístup SR ku komunitárnym programom v oblasti budovania IS, ktoré sú pre SR kľúčové v rámci prístupových procesov (IDA, TESTA, EURODAC, eContent, eSafe).	MDPT SR v súčinnosti s relevantnými ÚOŠS a samosprávy	2004	

Plnenie:
SR je aktívnym členom v komunitárnych programoch IDA, TESTA, EURODAC, eContent, eSafe a má zastúpenie v ich riadiacich výboroch. Túto činnosť na MDPT SR zabezpečuje odbor informatizácie spoločnosti. Určení pracovníci majú funkciu národných kontaktných bodov a komunikujú so súkromným sektorom a ďalšími záujemcami o participáciu v daných programoch. Bola nadviazaná úzka spolupráca s rezortmi, ktorých sa tieto programy dotýkajú.
V rámci informovanosti širokej verejnosti boli 17. októbra 2004 zorganizované aj informačné dni.

A.5	Stimulovať tvorbu digitálneho obsahu – informácií a služieb – zameraného na praktické použitie z pohľadu občana a súkromného sektoru.	MDPT SR v súčinnosti s relevantnými ÚOŠS a samosprávy, súkromný a mimovládny sektor	2004	

Plnenie:
MDPT SR po dohode s MF SR pripravilo výnos MDPT SR č. 2424/M-2004 o poskytovaní dotácií v pôsobnosti MDPT SR. Výnos umožňuje poskytovanie dotácií v roku 2005 pre tvorbu národného digitálneho obsahu a má za cieľ zvýšiť pripravenosť širokých skupín obyvateľstva na život v informačnej a vedomostnej spoločnosti.

1.a.1	Zvyšovať dôveru spotrebiteľov v e-obchod v spolupráci so spotrebiteľskými skupinami a priemyslom. Podporovať alternatívne riešenia sporov, dôveryhodné značky a efektívne zásady správania sa (code of conduct) na základe spolupráce so zúčastnenými stranami a s cieľom vyvinúť všeobecné princípy a vytvárať vhodné stimuly.	Súkromný sektor, MH SR v súčinnosti s MDPT SR	polrok 2004	

Plnenie:
Príprava legislatívneho rámca elektronického obchodovania. Dňa 1. 2. 2004 nadobudol účinnosť zákon č. 22/2004 Z. z. o elektronickom obchode. Zákon stanovuje všeobecné podmienky, za akých je možné realizovať elektronické obchodovanie. Upravuje vzťahy medzi poskytovateľom služieb informačnej spoločnosti a ich príjemcom, ktoré vznikajú pri ich komunikácii na diaľku počas spojenia elektronických zariadení elektronickou komunikačnou sieťou. Týmto zákonom bola transponovaná do slovenského právneho poriadku smernica Európskeho parlamentu a rady č. 2000/31/ES o elektronickom obchode, ktorá tvorí spoločný právny rámec elektronického obchodovania pre všetky členské štáty.

1.a.4	Stimulovať zriadenie infraštruktúry pre e-obchod, ako aj používanie a vzájomné uznávanie elektronického podpisu a dokumentov v elektronickej podobe.	Súkromný sektor, MH SR, MV SR, NBÚ v súčinnosti s MDPT SR	2004	

Plnenie:
Ministerstvo hospodárstva SR:
V súčasnosti požiadavkou širokej odbornej verejnosti je technická realizácia elektronického obchodovania najmä smerom k verejnej správe, čo súvisí s používaním zaručeného elektronického podpisu. Doposiaľ je elektronické obchodovanie riešené individuálnymi postupmi určitého okruhu subjektov zainteresovaných na spoločných cieľoch pri obchodovaní prevažne na báze dôvernosti.
Ministerstvo vnútra SR:
V spolupráci s NBÚ vyvíja rezort MV SR aktivity smerujúce k zavedeniu elektronického podpisu ako základného predpokladu pre úspešnú a funkčnú realizáciu e-governmentu v rámci Slovenskej republiky. Cieľom je nasadenie infraštruktúry verejných kľúčov (PKI) ako aj prostredia pre vyhotovovanie a používanie elektronického podpisu. V súčasnosti rezort nemá dostupné služby certifikačnej autority, ktorá by pre potreby MV SR vydávala certifikáty verejných kľúčov. Významným krokom v tejto oblasti by bola úprava platnej legislatívy (zákon NR SR 215/2002 o elektronickom podpise) tak, aby tieto služby mohol pre štátnu správu poskytovať NBÚ, ktorý má na to všetky predpoklady.
Národný bezpečnostný úrad:
NBÚ splnil všetky zákonom stanovené podmienky pre používanie zákona č. 215/2002 Z. z. o elektronickom podpise v praxi. NBÚ sa spolu s MDPT SR a Asociáciou Slovenska pre informačné technológie obrátili na Právnickú fakultu Univerzity Komenského s návrhom vytvoriť pracovnú skupinu pre vypracovanie odporúčania na doriešenie problémov, resp. ktorá by vypracovala výklad legislatívy.

1.b.6	Podporovať využívanie elektronických podpisov v rámci verejného sektora.	MDPT SR v súčinnosti s relevantnými ÚOŠS a samosprávy, súkromný a mimovládny sektor	2004	

Plnenie:
Využívanie elektronických podpisov je riešené v pripravenom zákone o informačných systémoch verejnej správy, ktorý vytvára možnosti využitia elektronických podpisov v rámci verejného sektora. Pri riešení tejto úlohy sa uplatňuje úzka spolupráca s Národným bezpečnostným úradom, s ktorým, rovnako ako s mnohými komerčnými subjektami, viedlo MDPT SR viaceré rokovania.

1.b.13	Vykonanie auditu efektívnosti čerpania finančných prostriedkov na rozvoj informatiky v jednotlivých rezortoch, prijatie záverov a súborov opatrení na jeho optimalizáciu.	MDPT SR v súčinnosti s relevantnými ÚOŠS	2004	

Plnenie:
V rámci procesného auditu, ktorý vykonala spoločnosť S&K Management Systems, spol s r. o. na MDPT SR bola pripravená zmluva, na ktorej základe bol vykonaný aj audit efektívnosti čerpania finančných prostriedkov na rozvoj informatiky v jednotlivých rezortoch (v 20 vybraných ÚOŠS). Audit bol ukončený v decembri 2004. Jeho výsledky budú k dispozícii v januári 2005. Tomuto auditu predchádzal prieskum čerpania finančných prostriedkov na rozvoj informatizácie, ktorý na základe zmluvy vykonala spoločnosť Public Communication, s. r. o. v termíne apríl – jún 2004.

1.b.15	Vytvoriť register systémovo i obsahovo významných úloh (databázu projektov), ktoré sa v súčasnosti riešia, resp. realizujú v jednotlivých rezortoch.	MDPT SR v súčinnosti s relevantnými ÚOŠS	2004	

Plnenie:
MDPT SR pripravilo a vyhotovilo register systémovo i obsahovo významných úloh, ktoré sa realizujú v rámci jednotlivých rezortov. V súčasnosti prebieha vyhodnotenie zozbieraných údajov.

1.d.1	Stimulovať rozvoj a rozširovanie národného digitálneho obsahu v globálnych sieťach a podporovať jazykovú rozmanitosť informačnej spoločnosti vrátane podpory využívania informácii verejného sektora a zriadiť národnú digitálnu zbierku kľúčových databáz. Zapojenie SR do programov eContent a eSafe.	MDPT SR v súčinnosti s relevantnými ÚOŠS a samosprávy, súkromný a mimovládny sektor	2004	

Plnenie:
Rozvoj a rozširovanie národného digitálneho obsahu v globálnych sieťach sú stimulované dotáciami, ktorých čerpanie upravuje výnos MDPT SR č. 2424/M-2004 o poskytovaní dotácií v pôsobnosti MDPT SR SR. Slovensko je aktívne zapojené aj do komunitárnych programov eContent, resp. eContentplus a Safer Internet, ktoré významne napomáhajú k rozvoju elektronického obsahu. MDPT SR taktiež organizuje tzv. „informačné dni“.

1.d.2	Zintenzívniť uvedomovanie si potreby bezpečnejšieho využívania internetu. Základné štandardy pre internetovú bezpečnosť. Implementácia kultúry bezpečnosti.	MDPT SR v súčinnosti s relevantnými ÚOŠS a samosprávy, súkromný a mimovládny sektor	2004	

Plnenie:
MDPT SR v spolupráci s Výskumným ústavom spojov pripravilo štúdiu „Bezpečnosť informačných technológií“, ktorá slúži ako rámec pre bezpečnosť informačných systémov verejnej správy, ako aj ďalšie informačné materiály. 4. novembra 2004 sa uskutočnil seminár „eGovernment z pohľadu štandardov“, ktorý sa venoval aj tejto problematike. V súčasnosti sa pripravuje Národná stratégia pre bezpečnosť (2005). SR sa pripojila a je aktívnym členom Európskej agentúry pre sieťovú a informačnú bezpečnosť (ENISA). MDPT SR v tejto oblasti zintenzívnilo spoluprácu s Národným bezpečnostným úradom, s ktorým pripravuje komplexný návrh pre informačnú a sieťovú bezpečnosť.

1.d.4	Budovanie informačných a komunikačných infraštruktúr v súlade s Národným programom pre prijatie acquis communautaire.	MP SR	2004.	

Plnenie:
Národná časť informačného systému SPP vrátane všetkých jeho komponentov bola vybudovaná a je v SR od roku 2004 plne implementovaná.
 
Zdôvodnenie:
Riešením predmetnej úlohy je „Program informatizácie rezortu do roku 2005“, ktorý je konkrétnym rozpracovaním informatických úloh rezortu z Národného programu pre prijatie. Jeho hlavným cieľom je vybudovanie a harmonizácia informačných a komunikačných infraštruktúr v rezorte pôdohospodárstva podľa štandardných architektúr Spoločnej poľnohospodárskej politiky. Kontinuálnym pokračovaním danej úlohy je „Realizácia projektov i úloh z Programu informatizácie rezortu do roku 2005“.

1.e.1	Pripraviť rozvojové plány pre implementáciu inteligentných dopravných služieb.	MDPT SR	2004	

Plnenie:
SR v roku 2004 pristúpila k programom EÚ TACHONET a CONNECT (IDS).

1.f.1	Podporovať ďalší rozvoj siete EIONET na zber, monitorovanie a informovanie o environmentálnych údajoch kompatibilnej s rozvíjajúcimi sa sieťami v Európe.	MŽP SR	2004	

Plnenie:
V rámci siete EIONET je v SR prevádzkovaný národný server tejto siete umiestnený v SAŽP Banská Bystrica. Slúži ako zdroj prelinkovaných informácií pre národnú sieť referenčných centier (NRC) vytvorených v SR podľa požiadaviek EEA. Na tomto serveri je prevádzkovaná aj služba CIRCA, využívaná pre rôzne projekty v životnom prostredí. Vo využívaní tohto nástroja patrí Slovensko medzi popredné štáty v Európe. Pre rozšírenie súčasnej siete NRC v rámci EIONETu, a tým aj dostupnosti informácií o životnom prostredí sa v súčasnosti začína táto sieť rozširovať aj pre ďalšie inštitúcie participujúce na informáciách týkajúcich sa životného prostredia a zdravia obyvateľstva a bude pokračovať v rámci projektu Institutional and Capacity Building in the Environmental Sector, ktorý sa začal 1. júla 2004.

2.c.2	Zamerať sa na prijatie štandardov programu ”Design for all”, ktorého cieľom je dostupnosť produktov informačných technológií pre všetkých, najmä pokiaľ ide o zdokonalenie pracovnej schopnosti a sociálneho zaradenia občanov.	MDPT SR v súčinnosti s relevantnými ÚOŠS a samosprávy, súkromný a mimovládny sektor	2004	

Plnenie:
MDPT SR v spolupráci s Výskumným ústavom spojov pripravili projekt „Systém klasifikácie štandardov“, ktorého cieľom je vytvoriť systém klasifikácie štandardov pre informačné systémy verejnej správy. Projekt bol vypracovaný v období apríl – december 2004. Pod gesciou MDPT SR bol vypracovaný projekt „Sprístupnenie informácií handicapovaným občanom“ (SIHO) – „Blindfriendly access“.

2.c.3	Preskúmať a prijať relevantnú legislatívu a štandardy na zabezpečenie zhody so zásadami prístupnosti.	MDPT SR v súčinnosti s relevantnými ÚOŠS a samosprávy	2004	

Plnenie:
Zabezpečenie zhody so zásadami prístupnosti je súčasťou pripraveného zákona o informačných systémoch verejnej správy, ktorý je momentálne na prerokovávaní v Legislatívnej rade vlády SR. Predpoklady k riešeniu tejto otázky vytvoril materiál „Systém klasifikácie štandardov“, ktorý MDPT SR pripravilo v spolupráci s Výskumným ústavom spojov v období apríl – december 2004. 

3.c.3	Pripraviť sa na zapojenie SR do bezpečnostných štruktúr EÚ a to najmä v súlade s programom vypracovaným skupinou “Digital Security Task Force”.	MDPT SR v súčinnosti s relevantnými ÚOŠS a samosprávy, súkromný a mimovládny sektor	2004	

Plnenie:
SR je členom a má zástupcov v riadiacom výbore agentúry ENISA (Európska agentúra pre sieťovú a informačnú bezpečnosť), ktorej cieľom je koordinácia členských štátov EÚ v oblasti informačnej bezpečnosti. ENISA bola zriadená nariadením Európskeho parlamentu a rady č. 460/2004 z 10. marca 2004, ale pre spomalenie administratívneho procesu zo strany EÚ začne činnosť až 1. 1. 2005. Plne funkčná bude v roku 2006. Zároveň MDPT SR adresovalo zástupcom „tretieho sektora“ výzvy na obsadenie miest NSE a NS.

Nesplnené úlohy:

A.2	Zabezpečiť prevádzkovanie centrálneho portálu. Zabezpečiť prostredie pre realizáciu elektronických služieb poskytovaných štátnou správou občanom prostredníctvom internetu v rámci centrálneho portálu.	Úrad vlády SR v súčinnosti s MDPT SR	2004	

Plnenie:
Úrad vlády SR zabezpečuje prevádzkovanie a správu centrálneho portálu od 1. 1. 2004. Od začiatku roku 2004 zároveň intenzívne pracuje na zabezpečení prostredia pre realizáciu elektronických služieb poskytovaných štátnou správou občanom prostredníctvom internetu v rámci centrálneho portálu, ktoré by malo byť vytvorené v priebehu roka 2005. Z tohto dôvodu navrhuje Úrad vlády SR posunúť termín úlohy na rok 2005. Neskoršie vymenovanie splnomocnenca vlády SR pre informatizáciu spoločnosti, ktoré malo za následok časový posun plnenia úlohy oproti plánovanému termínu.

Zdôvodnenie:
Neskoršie vymenovanie splnomocnenca vlády SR pre informatizáciu spoločnosti, malo za následok časový posun plnenia úlohy oproti plánovanému termínu. 

A.6	Vytvoriť systém manažmentu obsahu internetových stránok rezortov, zjednotiť charakter poskytovaného obsahu, formu a dizajn internetových stránok rezortov (WAI guidelines).	MDPT SR, Úrad vlády SR v spolupráci s relevantnými ÚOŠS a samosprávy	2004	

Plnenie:
MDPT SR:
Pod gesciou MDPT SR bol vypracovaný projekt „Sprístupnenie informácií handicapovaným občanom“ (SIHO) – „Blindfriendly access“. MDPT SR zároveň v spolupráci s Výskumným ústavom spojov vypracovalo dva projekty („Štúdia architektonických pokynov pre interoperabilitu“ a „Systém klasifikácie štandardov“), ktoré  riešili aj problematiku obsahu a formy internetových stránok jednotlivých rezortov štátnej správy. Tieto otázky sú tiež okrajovo obsiahnuté  v pripravenom návrhu zákona o informačných systémoch verejnej správy.
Úrad vlády SR:
Úrad vlády SR zorganizoval v priebehu roka 2004 niekoľko pracovných stretnutí so zástupcami rezortov, kde predložil viacero návrhov riešenia smerujúcich k splneniu tejto úlohy, avšak zástupcovia väčšiny rezortov nereflektovali na tieto návrhy v zodpovedajúcej miere. Z tohto dôvodu navrhujeme posunúť termín  úlohy na rok 2005, pričom Úrad vlády SR pripraví ďalšie návrhy riešenia tejto úlohy.

Zdôvodnenie:
Zástupcovia väčšiny rezortov nereflektovali návrhy riešenia tejto úlohy, ktoré predložil Úrad vlády SR. Neskoršie vymenovanie splnomocnenca vlády SR pre informatizáciu spoločnosti malo za následok časový posun plnenia úlohy oproti plánovanému termínu.

1.a.2	Stimulovať zvýšenú flexibilitu pri regulácii e-obchodu so zameraním na spoločnú reguláciu a samoreguláciu, napr. prostredníctvom spolupráce s relevantnými obchodnými skupinami, ako sú Global Business Dialogue.
(www.gbde.org)	Súkromný sektor, MH SR v súčinnosti s MDPT SR	polrok 2004	

Plnenie:
Uľahčovanie obchodu a elektronického obchodu v SR malo byť realizované prostredníctvom združenia „Národné centrum pre elektronický obchod a uľahčovanie obchodu“. Združenie je toho času v likvidácii.
Slovenská asociácia pre elektronický obchod pravidelne organizuje stretnutia širokej odbornej verejnosti zaoberajúcej sa problematikou e-obchodu v spojitosti s e-podpisom za účasti zástupcov príslušných orgánov štátnej správy, na ktorých sa zúčastňujú aj zástupcovia MH SR. Cieľom týchto stretnutí je výmena informácií o skúsenostiach získaných v elektronickom obchodovaní, ako aj požiadavky odbornej verejnosti smerom k verejnej správe.

Zdôvodnenie:
MDPT SR ako koordinátor úloh AP nepovažuje danú úlohu za úplne splnenú. Neskoršie vymenovanie splnomocnenca vlády SR pre informatizáciu spoločnosti malo za následok časový posun plnenia úlohy oproti plánovanému termínu.

1.a.3	Podporovať elektronizáciu malých a stredných podnikov (”Go Digital”) koordináciou vzájomnej výmeny vedomostí a informácií o praktických príkladoch, pripravenosti na e-obchod a meraní ukazovateľov (benchmarking). Zriadiť ”referenčné centrá” s úlohou pomôcť malým a stredným podnikom začleniť e-obchod do obchodných stratégií.	Súkromný sektor, MH SR v súčinnosti s MDPT SR	2004	

Plnenie:
Uľahčovanie obchodu a elektronického obchodu v SR mali byť realizované prostredníctvom združenia „Národné centrum pre elektronický obchod a uľahčovanie obchodu“. Združenie je toho času v likvidácii.
Slovenská asociácia pre elektronický obchod pravidelne organizuje stretnutia širokej odbornej verejnosti zaoberajúcej sa problematikou e-obchodu v spojitosti s e-podpisom za účasti zástupcov príslušných orgánov štátnej správy, na ktorých sa zúčastňujú aj zástupcovia MH SR. Cieľom týchto stretnutí je výmena informácií o skúsenostiach získaných v elektronickom obchodovaní, ako aj požiadavky odbornej verejnosti smerom k verejnej správe.

Zdôvodnenie:
Neskoršie vymenovanie splnomocnenca vlády SR pre informatizáciu spoločnosti malo za následok časový posun plnenia úlohy oproti plánovanému termínu.
MDPT SR ako koordinátor úloh AP nepovažuje danú úlohu za úplne splnenú.

1.b.1	Vypracovanie modelu poskytovania elektronických služieb verejnej správy riešeného v rámci Štátneho programu VaV: Budovanie informačnej spoločnosti (model integrovaných e-služieb verejnej správy).	MŠ SR, MDPT SR v súčinnosti s relevantnými ÚOŠS a samosprávy, súkromný a mimovládny sektor	2004	

Plnenie:
Doteraz bola vykonaná analýza súčasného stavu informatizácie verejnej správy a na jej základe vytypované oblasti poskytovania e-služieb verejnej správy  pre občanov a právnické osoby. Na ich základe bol navrhnutý spôsob elektronizácie služieb verejnej správy, navrhnuté dátové a technologické štandardy , vypracované odporúčania pre legislatívne úpravy vo vzťahu k elektronizácii verejnej správy a bola navrhnutá metodika pre tvorbu modelu integrovaných e-služieb verejnej správy (procesný model, funkčný model, dátový model).

Zdôvodnenie:
MDPT SR ako koordinátor úloh AP nepovažuje úlohu 1.b.1 za splnenú, pretože MŠ SR na požiadanie neposkytlo výstupné materiály z plnenia danej úlohy.

1.b.3	Umožniť všeobecný elektronický prístup k základným verejným službám.	MDPT SR v súčinnosti s relevantnými ÚOŠS a samosprávy, súkromný a mimovládny sektor	2004	

Zdôvodnenie:
Vzhľadom na nedostatok finančných prostriedkov, rezort MDPT SR nemohol zrealizovať danú úlohu.

1.b.4	Zabezpečiť zjednodušené elektronické administratívne postupy pre obchodovanie, napr. zrýchlené (on-line) postupy na založenie spoločností.	MDPT SR v súčinnosti s relevantnými ÚOŠS a samosprávy, súkromný a mimovládny sektor	2004	

Plnenie:
MDPT SR pripravilo štúdiu eProcurement ako predbežný základ na praktické riešenie a vypracovanie koncepcie pre portál eProcurement. V rámci prípravy a realizácie zjednodušených elektronických administratívnych postupov prebehli rokovania medzi MDPT SR na jednej strane a MH SR, MV SR, MS SR a komerčnými subjektami na strane druhej. 

Zdôvodnenie:
Neskoršie vymenovanie splnomocnenca vlády SR pre informatizáciu spoločnosti malo za následok časový posun plnenia úlohy oproti plánovanému termínu.

1.b.5	Vytvoriť „Systém základných registrov verejnej správy (ďalej iba VS)“ ako systém navzájom prepojených a harmonizovaných registrov, ktorý bude povinne zdieľateľný všetkými IS VS a bude celoplošne sprístupniteľný.	ŠÚ SR, MDPT SR v súčinnosti s relevantnými ÚOŠS, ktoré spravujú registre	2004	

Plnenie:
MDPT SR priebežne vedie rokovania so Štatistickým úradom SR, Úradom geodézie, kartografie a katastra SR a Ministerstvom vnútra SR. V súčasnosti sa pracuje na vytvorení rámca pre „Systém základných registrov VS“.
ÚGKK SR:
ÚGKK SR sprístupnil údaje katastra nehnuteľností na internete (www.katasterportal.sk).

Zdôvodnenie:
Štatistický úrad SR považuje Systém základných registrov VS za cieľ, ku ktorému majú postupnými krokmi a spoločným úsilím dospieť ústredné orgány štátnej správy, v ktorých kompetencii je tvorba, údržba a prevádzka relevantných registrov podľa príslušných zákonov.
Neskoršie vymenovanie splnomocnenca vlády SR pre informatizáciu spoločnosti malo za následok časový posun plnenia úlohy oproti plánovanému termínu.

1.b.7	Zriadiť portál pre e-procurement – online verejné obstarávanie (nákup a prevádzkovanie bude v súlade s podmienkami dostupnosti informačných a komunikačných technológií (ďalej iba IKT) pre občanov so zdravotným postihnutím).	ÚVO, MDPT SR v súčinnosti s relevantnými ÚOŠS	2004	

Plnenie:
MDPT SR v súčasnosti vedie rokovania týkajúce sa online – verejného obstarávania s viacerými ÚOŠS (Úrad pre verejné obstarávanie, Úrad vlády SR, Ministerstvo hospodárstva SR). MDPT SR taktiež pripravilo štúdiu eProcurement ako predbežný základ na praktické riešenie a vypracovanie koncepcie pre portál eProcurement.
ÚVO:
Úrad pre verejné obstarávanie preberá smernice Európskeho parlamentu a rady č. 2004/17/ES a č. 2004/18/ES do národnej legislatívy, čím sa prispeje k vytvoreniu základného legislatívneho rámca pre oblasť verejného obstarávania a zavedú sa pravidlá umožňujúce obstarávateľom využívať možnosti elektronického obstarávania.

Zdôvodnenie:
Neskoršie vymenovanie splnomocnenca vlády SR pre informatizáciu spoločnosti malo za následok časový posun plnenia úlohy oproti plánovanému termínu. Taktiež sa očakáva schválenie európskej legislatívy v roku 2006. MDPT SR a Úrad pre verejné obstarávanie po vzájomnej dohode prijali návrh zmeny gestora a aktualizáciu termínu plnenia úlohy č.1.b.7. ÚVO a MDPT SR budú naďalej úzko spolupracovať pri tvorbe legislatívy. MDPT SR vypracuje štúdiu a navrhne optimálne riešenie portálu pre on-line verejné obstarávanie pre Slovensko.

1.b.14	Realizovať Program elektronizácie knižníc (zabezpečiť vo verejných a vedeckých knižniciach budovanie verejných internetových pracovísk pre všetky skupiny občanov s prístupom k verejným informačným zdrojom a službám).	MK SR	2004	

Plnenie:
Od 13. júla 2004 sa začala rutinná prevádzka softvéru Virtua v knižniciach a agendách, ktoré prešli na softvér Virtua alebo nemali žiadny softvér. V súčasnosti sa pripravuje praktická realizácia projektu „Virtuálna knižnica Slovenska“ (VIKS) ako portál Memoria slovaca (www.memoria.sk) ako súčasť realizácie projektu KIS3G. Projekt na podporu elektronizácie knižníc zo štrukturálnych fondov nebol predložený, keďže Ministerstvo výstavby a regionálneho rozvoja SR v 1. polroku nezverejnilo výzvu na predkladanie projektov v rámci opatrenia 3.2. – Budovanie a rozvoj informačnej spoločnosti. V rámci nového grantového systému MK SR v programe Ex Libris – podprogramu 2.7. – knižnice a knižničná činnosť boli pridelené finančné prostriedky  na 81 projektov knižníc na nákup výpočtovej techniky.

Zdôvodnenie:
Plnenie uvedenej úlohy je potrebné sledovať aj v nasledujúcom období, lebo do konca roku 2004 sa nepodarilo v zmysle uznesenia vlády SR č.801/2002 pripojiť do internetu prostredníctvom Govnetu alebo Sanetu  všetky mestské a obecné knižnice s profesionálnym zamestnancom.

2.b.1	Vypracovať a realizovať program zvyšovania digitálnej gramotnosti zamestnancov v štátnej a verejnej službe. Realizovať Koncepciu informačného systému v štátnej službe. Uplatniť medzinárodne uznávané programy typu ECDL.	ÚPŠS v súčinnosti s MDPT SR	2004	

Plnenie:
Na MDPT SR prebiehal v roku 2004 (do februára 2005) skúšobný projekt certifikovania digitálnej gramotnosti štátnych zamestnancov ECDL (European Computer Driving Licence). Tento projekt zároveň prebiehal aj na Úrade pre štátnu službu. Po jeho vyhodnotení bude v spolupráci s ÚPŠS pripravený návrh nariadenia vlády SR, aby do určitého obdobia musel certifikáciou prejsť každý štátny úradník a od určitého obdobia by už pri prijímaní do štátnej služby musel uchádzač mať osvedčenie ECDL. V rámci realizácie koncepcie informačného systému v štátnej službe prebieha vyhodnotenie zberu nosných IT projektov z jednotlivých ÚOŠS.
Úrad pre štátnu službu:
V rámci realizácie informačného systému v štátnej správe bol v tomto roku ukončený projekt „Personálny informačný systém pre riadenie štátnej služby v SR“ a odovzdaný do užívania. Sú pripravené prístupy pre všetky služobné úrady s postavením správcu rozpočtovej kapitoly. Po dopracovaní všetkých potrebných náležitostí nevyhnutných na zabezpečenie ochrany osobných údajov bude postupne naimportovaná databáza osobných údajov štátnych zamestnancov a vytvorený register štátnych zamestnancov.

Zdôvodnenie:
Neskoršie vymenovanie splnomocnenca vlády SR pre informatizáciu spoločnosti malo za následok časový posun plnenia úlohy oproti plánovanému termínu. 
Celkové vyhodnotenie pilotného projektu bude možné po spracovaní výsledkov za oba zapojené subjekty.

2.c.1	Spolupracovať na európskej úrovni na efektívnej koordinácii opatrení zameraných na dostupnosť informácií pre všetkých prostredníctvom hodnotenia ukazovateľov výkonu a výmeny najlepších praktík medzi kandidátskymi krajinami a EÚ – 15.	MDPT SR
v súčinnosti s relevantnými ÚOŠS	2004	

Plnenie:
SR je zapojená do projektu „Preparing for eContentplus“ v rámci programu eContentplus. Na základe účasti v tomto projekte spolupracuje SR na európskej úrovni s ďalšími štyrmi krajinami na efektívnej koordinácii opatrení zameraných na dostupnosť informácií pre všetkých. Ďalej je SR zapojená do komunitárnych programov IDA a eTEN. Táto spolupráca sa realizuje aj prostredníctvom ministerských konferencií a organizovaním „informačných dní“. Monitorovanie najlepších projektov týkajúcich sa informatizácie spoločnosti v Európe umožňuje Databáza úspešných projektov v oblasti informačných technológií, ktorá bola vypracovaná na MDPT SR.

Zdôvodnenie:
Neskoršie vymenovanie splnomocnenca vlády SR pre informatizáciu spoločnosti malo za následok časový posun plnenia úlohy oproti plánovanému termínu.

3.a.1	Umožniť prístup do akademickej siete a jej využívanie v školách, múzeách a knižniciach tam, kde je to vhodné.	MŠ SR, MK SR, SANET, SANET II	2004	

Plnenie:
MK SR:
MK SR rokovalo so zástupcami siete SANET o možnostiach pripojenia väčšiny inštitúcií rezortu kultúry k internetu. Celkové riešenie tejto problematiky však zatiaľ vzhľadom na nedostatok disponibilných finančných prostriedkov nebolo uzavreté.
MŠ SR:
Školské výpočtové strediská (ďalej iba ŠVS) zabezpečujú v rámci možností pripojenie do SANET II a bezplatný e-mail. V MPC BB je EBSCO on-line prístup k svetovej časopiseckej literatúre.

Zdôvodnenie:
Úloha bola nesplnená vzhľadom na nedostatok disponibilných finančných prostriedkov.

3.b.1	Zamerať sa na posilnenie konkurencie v miestnych prístupových sieťach.	MDPT SR v súčinnosti s relevantnými ÚOŠS a samosprávy, súkromný a mimovládny sektor	2004	

Plnenie:
Otázka posilnenia konkurencie v miestnych prístupových sieťach je riešená v rámci výnosu MDPT SR č. 2424/M-2004 z 15. novembra 2004 o poskytovaní dotácií v pôsobnosti MDPT SR. Na rok 2005 sa tiež pripravuje „Projekt využitia optických chrbtových sietí“.

Zdôvodnenie:
Najvyšší súd SR v rámci preskúmania rozhodnutia orgánu štátnej správy rozhodol o odložení vykonateľnosti rozhodnutia Telekomunikačného úradu SR o podmienkach prepojenia sietí. Procesom ukladania povinnosti uvoľnenia miestnych vedení sa momentálne zaoberá Telekomunikačný úrad SR.

3.b.2	Pomocou nástrojov verejného financovania uprednostniť podporu rozvoja informačnej infraštruktúry a projektov tam, kde je to potrebné a bez narušenia konkurencie, hlavne v menej rozvinutých regiónoch.	MDPT SR v súčinnosti s relevantnými ÚOŠS a samosprávy, súkromný a mimovládny sektor	2004	

Plnenie:
Podpora rozvoja informačnej infraštruktúry a projektov najmä v menej rozvinutých regiónoch je súčasťou pripraveného projektu „Internet pre všetkých“ a hradená bude zo štrukturálnych fondov EÚ. Výnos MDPT SR č. 2424/M-2004 z 15. novembra o poskytovaní dotácií v pôsobnosti MDPT SR zároveň poskytuje podporu pri rozvoji informačnej infraštuktúry jednotlivým samosprávam v SR.

Zdôvodnenie:
Úloha bola nesplnená vzhľadom na nedostatok disponibilných finančných prostriedkov.

3.c.1	Zdokonaliť celkovú bezpečnosť on-line transakcií:
- podporou certifikátov bezpečnosti, inicializovaných priemyslom prostredníctvom koordinácie úsilia a vzájomného uznania, zahrňujúc odbornú certifikáciu informačnej bezpečnosti,
- stimulovaním verejno/súkromnej spolupráce na zabezpečení spoľahlivosti informačných infraštruktúr (vrátane rozvoja systémov včasného varovania).	MDPT SR v súčinnosti s relevantnými ÚOŠS a samosprávy, súkromný a mimovládny sektor	2004	

Plnenie:
MDPT SR v spolupráci s Výskumným ústavom spojov v období apríl – december 2004 pripravilo projekt „Bezpečnosť informačných technológií“, ktorého cieľom bol návrh štandardných bezpečnostných opatrení pre typické systémy informačných technológií. MDPT SR zároveň viedlo rokovania s Národným bezpečnostným úradom a v súčasnosti očakáva návrh NBÚ na riešenie problematiky.

Zdôvodnenie:
Neskoršie vymenovanie splnomocnenca vlády SR pre informatizáciu spoločnosti malo za následok časový posun plnenia úlohy oproti plánovanému termínu. Momentálne on-line transakcie na Slovensku nie sú realizovateľné.

3.c.2	Zabezpečiť školenia / vzdelávanie legislatívnych pracovníkov, súdneho personálu a priemyselných špecialistov v oblasti posilnenia práva, hi-tech kriminality a otázok bezpečnosti (ako je boj proti počítačovej kriminalite, zneužívaniu počítačov a pod.).	MDPT SR v súčinnosti s ÚPŠS, relevantnými ÚOŠS a samosprávy	2004	

Plnenie:
Pod dohľadom MDPT SR prebieha pilotný projekt ECDL, ktorý realizuje vo forme organizovania školení a skúšok Výskumno-edukačné centrum informačných technológií (VECIT). Školenia sa realizujú v spolupráci s Ministerstvom vnútra SR, Národným bezpečnostným úradom, EK, ITAS, ÚMS a RPOK. Na pilotnom projekte ECDL sa zúčastňujú zamestnanci Úradu pre štátnu službu a MDPT SR. Výsledky tohto projektu vyhodnocuje MDPT SR.

Zdôvodnenie:
Neskoršie vymenovanie splnomocnenca vlády SR pre informatizáciu spoločnosti malo za následok časový posun plnenia úlohy oproti plánovanému termínu.
Priebežne plnené úlohy:

A.1	Inštitucionálne a legislatívne zabezpečiť tvorbu štandardov pre budovanie informačnej spoločnosti (IS). Novelizovať zákon NR SR č. 211/2000 Z. z. o slobodnom prístupe k informáciám a navrhnúť nové znenie zákona NR SR č. 261/1995 Z. z. o štátnom informačnom systéme.	MDPT SR	2004	

Plnenie:
Prvým krokom pre zabezpečenie tvorby štandardov bolo vypracovanie projektu „Systém klasifikácie štandardov“, ktorého cieľom bolo vytvoriť systém klasifikácie štandardov pre informačné systémy verejnej správy. Projekt bol vypracovaný v období apríl – december 2004. Legislatívnym zabezpečením tvorby štandardov sa zaoberá návrh zákona o informačných systémoch verejnej správy, ktorý má nahradiť zákon č. 261/1995 Z. z. o štátnom informačnom systéme. Tento zákon prešiel medzirezortným pripomienkovým konaním a v súčasnosti je v Legislatívnej rade vlády. Inštitucionálne bude tvorbu štandardov pre budovanie informačnej spoločnosti podľa štatútu zabezpečovať splnomocnenec vlády SR pre informatizáciu spoločnosti. Novelizácia zákona NR SR č. 211/2000 Z. z. o slobodnom prístupe k informáciám nie je potrebná, keďže jej dôvody sú vyriešené v pripravenom zákone o informačných systémoch verejnej správy. Vzhľadom na uvedené skutočnosti bola úloha zaradená do kategórie priebežne plnené úlohy.

A.3	Vytvorenie základných systémových predpokladov pre tvorbu štandardizovaného informačného obsahu a e-služieb vo verejnej správe, resp. e-Government.	MDPT SR v spolupráci s relevantnými ústrednými orgánmi štátnej správy (ďalej iba ÚOŠS) a samosprávy	2004	

Plnenie:
MDPT SR riešilo túto problematiku vypracovaním „Štúdie architektonických pokynov pre interoperabilitu“ v spolupráci s VÚS. Štúdia tvorí základ na efektívnu integráciu elektronických služieb a minimalizáciu nákladov na činnosť verejnej správy. Vytvorenie základných systémových predpokladov pre tvorbu štandardizovaného informačného obsahu je tiež súčasťou pripraveného zákona o informačných systémoch verejnej správy.
Ďalším krokom, ktorý vyplynul zo záverov vyššie uvedenej štúdie, bude vypracovanie cestovnej mapy e-Governmentu. 
Vzhľadom na uvedené skutočnosti bola úloha zaradená do kategórie priebežne plnené úlohy.

B.1	Zvyšovanie počítačovej gramotnosti špecifických skupín obyvateľstva (žien, špeciálne žien ohrozených nezamestnanosťou, rómskych spoluobčanov, zdravotne postihnutých občanov, seniorov, občanov s menšími rozvojovými šancami - vidiecke obyvateľstvo).	MDPT SR v súčinnosti s relevantnými ÚOŠS a mimovládnymi organizáciami	2005	

Plnenie:
MDPT SR pripravilo výnos č. 2424/M-2004 z 15. novembra 2004 o poskytovaní dotácií v pôsobnosti MDPT SR, ktorý určuje možnosti na čerpanie dotácií na účely informatizácie spoločnosti spomenutých špecifických skupín obyvateľstva.

C.1	Vypracovanie analýzy, feasibility a podnikateľského zámeru pre budovanie štátnej infraštruktúry pre prístup a konektivitu.	Úrad vlády SR v spolupráci s MDPT SR	2005	

Plnenie:
Úrad vlády SR plánuje vypracovať analýzu, feasibility a podnikateľský zámer pre budovanie štátnej infraštruktúry pre prístup a konektivitu v roku 2005 v závislosti od finančnej náročnosti tohto projektu.

1.a.5	Zaviesť systém elektronických identifikačných preukazov totožnosti ako predpokladu využívania integrovaných služieb v režime on-line.	MV SR, NBÚ v súčinnosti s MDPT SR	2005	

Plnenie:
Úloha sa priebežne plní.

1.b.2	Zabezpečiť tvorbu, aktualizáciu a sprístupnenie verejných informácií a služieb on-line vrátane právnických, administratívnych, kultúrnych, environmentálnych a dopravných informácií s prepojením na centrálny portál. Poskytnúť súčinnosť a zabezpečiť spoluprácu pri udržiavaní aktuálneho stavu centrálneho portálu a zabezpečiť aktívne permanentné poskytovanie informácií pre potreby centrálneho portálu (metodický pokyn).	MDPT SR v súčinnosti s relevantnými ÚOŠS a samosprávy, súkromný a mimovládny sektor	2004-2006	

Plnenie:
Úloha sa priebežne plní.

1.b.8	Zapracovať osobitné ustanovenie pripravovaného návrhu zákona o informačných systémoch verejnej správy s prepojením na novelu zákona NR SR č.1/1993 Z. z. o Zbierke zákonov SR.	MS SR v súčinnosti s MDPT SR	2005	

Plnenie:
Úloha sa priebežne plní.

1.b.9	Zabezpečiť aktuálnosť JASPI.	MS SR	2007	

Plnenie:
Úloha sa priebežne plní.

1.b.10	Vypracovať a predložiť návrh prepojenia systému JASPI so systémami EÚ.	MS SR	2008-2009	

Plnenie:
Úloha sa priebežne plní.

1.b.11	Vytvorenie základných systémových predpokladov tvorby národnej infraštruktúry priestorových informácií vrátane georeferenčného základu pre GIS ako súčasti iniciatívy EÚ INSPIRE (úloha vyplýva zo zákona NR SR č. 215/1995 Z. z. o geodézii a kartografii).	ÚGKK SR	2005	

Plnenie:
ÚGKK SR vybudoval štátnu priestorovú sieť (1 509 bodov) v Európskom terestrickom referenčnom systéme 1989 (ETRS 89) a Európskom vertikálnom GPS referenčnom systéme (EVRS2000). Pripravený bol projekt budovania Slovenského priestorového observačného sytému a Slovenskej permanentnej služby na využívanie Globálneho navigačného satelitného systému. Vytvorený bol Katalóg objektov pre základnú bázu údajov pre geografické informačné systémy v spolupráci s Ministerstvom obrany SR. Úrad geodézie kartografie a katastra SR vypracoval stanovisko k návrhu rámcovej smernice INSPIRE (Infrastrukture for Spatial information in Europe) ako podklad rámcovej pozície Slovenskej republiky.

1.b.12	Vybudovanie Základnej bázy pre geografické informačné systémy (ZBGIS) – ako nadrezortného systému priestorových informácií (úloha vyplýva zo zákona NR SR č. 215/1995 Z. z. o geodézii a kartografii).	ÚGKK SR	2005
(5000 km2)	

Plnenie:
Doteraz ÚGKK SR vyhodnotil 3D polohopis v rozsahu 1 224 km2.

1.c.1	Koncepcia a legislatíva zdravotníckej informatiky.	MZ SR v súčinnosti s MDPT SR, Súkromný sektor	2004	

Plnenie:
Koncepčné zámery MZ SR v oblasti rozvoja zdravotníckej informatiky boli spracované v materiály „Návrh rozvoja informatiky v rezorte MZ SR na roky 2004 - 2006“. Legislatívna podpora v spomínanej oblasti je súčasťou zákona o zdravotnej starostlivosti, službách súvisiacich s poskytovaním zdravotnej starostlivosti.

Zdôvodnenie:
Neskoršie schválenie reformných zdravotníckych zákonov (koncom roka 2004 miesto začiatkom roka) a v rámci nich aj potrebnej legislatívnej podpory rozvoja zdravotníckej informatiky malo za následok časový posun začiatku plnenia niektorých úloh oproti plánovanému termínu, ich projektové riešenie sa začalo koncom roka 2004 a bude pokračovať v roku 2005 a samotná realizácia sa ukončí v roku 2006. 
Vzhľadom na uvedené skutočnosti bola úloha zaradená do kategórie priebežne plnené úlohy.

1.c.2	Integrácia informačnej sústavy zdravotníctva, návrh integračných nástrojov (centrálnych číselníkov, klasifikácií, protokol a rozhraní) a štandardov pre zdravotnícku informatiku s prihliadnutím na medzinárodné štandardy a prostredie v SR.	MZ SR v súčinnosti s MDPT SR, ŠÚ SR	2004	

Plnenie:
MZ SR v roku 2004 zabezpečovalo základné legislatívne podmienky rozvoja zdravotníckej informatiky, informačnej sústavy zdravotníctva a záväznosť integračných nástrojov a štandardov pre zabezpečenie kompatibility, prepojenia a integrácie jednotlivých informačných systémov informačnej sústavy zdravotníctva.

Zdôvodnenie:
Neskoršie schválenie reformných zdravotníckych zákonov (koncom roka 2004 miesto začiatkom roka) a v rámci nich aj potrebnej legislatívnej podpory rozvoja zdravotníckej informatiky malo za následok časový posun začiatku plnenia niektorých úloh oproti plánovanému termínu, ich projektové riešenie začalo koncom roka 2004 a bude pokračovať v roku 2005 a samotná realizácia sa ukončí v roku 2006.
Vzhľadom na uvedené skutočnosti bola úloha zaradená do kategórie priebežne plnené úlohy.

1.c.3	Vybudovanie dátového centra.	MZ SR v súčinnosti s MDPT SR	2004	

Plnenie:
V septembri 2004 sa začal realizovať projekt „Technical Assistance to National Health Information Data Center“ zameraný na modernizáciu a informatizáciu zdravotníckeho systému a budovanie a prevádzku dátového centra.

Zdôvodnenie:
Neskoršie schválenie reformných zdravotníckych zákonov (koncom roka 2004 miesto začiatkom roka) a v rámci nich aj potrebnej legislatívnej podpory rozvoja zdravotníckej informatiky malo za následok časový posun začiatku plnenia niektorých úloh oproti plánovanému termínu, ich projektové riešenie začalo koncom roka 2004 a bude pokračovať v roku 2005 a samotná realizácia sa ukončí v roku 2006.
Vzhľadom na uvedené skutočnosti bola úloha zaradená do kategórie priebežne plnené úlohy.

1.c.4	Prevádzka a rozvoj ťažiskových informačných systémov pre podporu tvorby politiky v rezorte MZ SR.	MZ SR	2004	

Plnenie:
MZ SR sa zameriava na vytvorenie integrovaného informačného systému zdravotníctva (pozostávajúceho z informačných systémov jednotlivých hlavných inštitúcií rezortu) a na zabezpečenie toku kľúčových informácií v rezorte.

Zdôvodnenie:
Neskoršie schválenie reformných zdravotníckych zákonov (koncom roka 2004 miesto začiatkom roka) a v rámci nich aj potrebnej legislatívnej podpory rozvoja zdravotníckej informatiky malo za následok časový posun začiatku plnenia niektorých úloh oproti plánovanému termínu, ich projektové riešenie začalo koncom roka 2004 a bude pokračovať v roku 2005 a samotná realizácia sa ukončí v roku 2006.
Vzhľadom na uvedené skutočnosti bola úloha zaradená do kategórie priebežne plnené úlohy.

1.c.5	Informatizácia zdravotníckych zariadení, národné a regionálne zdravotnícke infraštruktúry a ich prepájanie s verejnými zdravotníckymi sieťami EÚ.	MZ SR v súčinnosti s MDPT SR	2004	

Plnenie:
MZ SR buduje komplexné nemocničné informačné systémy v 3 nemocniciach. Zároveň vytvára podmienky pre komplexné zabezpečenie rozvoja informatizácie v zdravotníckych zariadeniach rezortu.

Zdôvodnenie:
Neskoršie schválenie reformných zdravotníckych zákonov (koncom roka 2004 miesto začiatkom roka) a v rámci nich aj potrebnej legislatívnej podpory rozvoja zdravotníckej informatiky malo za následok časový posun začiatku plnenia niektorých úloh oproti plánovanému termínu, ich projektové riešenie začalo koncom roka 2004 a bude pokračovať v roku 2005 a samotná realizácia sa ukončí v roku 2006.
Vzhľadom na uvedené skutočnosti bola úloha zaradená do kategórie priebežne plnené úlohy.

1.d.3	Podporovať budovanie národných digitálnych knižníc pre vedu, výskum, techniku a vzdelávanie, systémov elektronického publikovania a digitalizáciu národného dedičstva (otvorených národných digitálnych archívov, digitalizáciu fondov, zbierok pamäťových inštitúcií atd.).	MK SR v súčinnosti s relevantnými ÚOŠS	2005	

Plnenie:
Úloha sa priebežne plní.

2.a.1	Zabezpečiť pripojenie všetkých škôl na internet.	MŠ SR,
Súkromný sektor	2005 - 2008	

Plnenie:
Úloha sa priebežne plní.

2.a.2	Vypracovanie stratégie informatizácie regionálneho školstva, t.j. budovanie modernej školy.	MŠ SR,
Súkromný sektor	2004 - 2006	

Plnenie:
Úloha sa priebežne plní, realizuje je sekcia regionálneho školstva MŠ SR.

2.a.3	a) Implementácia IKT do vzdelávacích osnov na všetkých stupňoch škôl
b) Tvorba e-vzdelávania – class server – (vzdelávacie portály pre všetky stupne škôl)
c) Vytvorenie špeciálnej podpory pre deti so zdravotným postihnutím a pre sociálne slabšie skupiny a Rómov
d) Otvorená škola – projekt pre podporu budovania informačnej spoločnosti (spolupráca škôl s rodičmi, samosprávou, verejnou a štátnou správou, podnikmi, NGO a pod.).	MŠ SR,
Súkromný sektor	2004 - 2008	

Plnenie:
AD a) – úloha sa plní priebežne,
AD b) – úloha sa plní obmedzene, chýbajú finančné prostriedky na nákup SW vybavenia a vyškolenia personálu,
AD c) – úloha sa plní čiastočne,
AD d) – úloha sa plní.

2.a.4	Upraviť učebné osnovy tak, aby umožnili používať nové učebné metódy založené na informačných a komunikačných technológiách.	MŠ SR,
Súkromný sektor	priebežne	

Plnenie:
Úloha sa plní obmedzene, jej plnenie súvisí s kurikulárnou transformáciou.

2.a.5	Zabezpečiť každému žiakovi možnosť nadobudnúť základnú digitálnu gramotnosť do ukončenia povinnej školskej dochádzky. Podporovať pilotné projekty, výmenu najlepších praktík a koordinovať výskumné úsilie prostredníctvom vzdelávacích a IKT programov EÚ.	MŠ SR,
Súkromný sektor	priebežne	

Plnenie:
Úloha sa plní priebežne.

3.b.3	Zamerať sa na zavedenie digitálnych televíznych služieb vrátane internetu a na zvýšenie vzájomnej spolupráce v rámci dobrovoľnej, priemyslom inicializovanej štandardizácie.	MDPT SR,
Súkromný sektor	2005	

Plnenie:
MDPT SR realizuje v tejto oblasti skúšobný projekt digitálnych televízií, v ktorého rámci v súčasnosti prebieha výberové konanie. Zároveň boli z rozpočtovej kapitoly odboru informatizácie na MDPT SR vyčlenené finančné prostriedky Telekomunikačnému úradu SR na nákup prístrojov potrebných na zavádzanie digitálneho signálu. Otázka dobrovoľnej, priemyslom inicializovanej štandardizácie je riešená vo výnose MDPT SR č. 2424/M-2004 o poskytovaní dotácií v pôsobnosti MDPT SR SR.

3.c.4	Zriadiť orgán (inštitúciu) pod gesciou splnomocnenca, ktorá bude riešiť problematiku tzv. „všeobecnej bezpečnosti“ IS, t. j. bezpečnosť IS, ktoré neobsahujú utajované skutočnosti.	MDPT SR	2005	

Plnenie:
Zriadenie inštitúcie pod gesciou splnomocnenca, ktorá bude riešiť problematiku tzv. „všeobecnej bezpečnosti“ IS (t.j. bezpečnosť IS, ktoré neobsahujú utajované skutočnosti) už v súčasnosti prebieha v spolupráci MDPT SR a Národného bezpečnostného úradu.

Aktualizácia úloh Akčného plánu v ďalších rokoch

AP pre rok 2005 pozostáva z 17 nesplnených úloh, ktoré boli súčasťou AP pre rok 2004, ďalej z 24 priebežne plnených úloh (teda úloh, ktoré boli už súčasťou AP pre rok 2004, ale termín ich splnenia presahuje rok 2004, resp. úloh, ktorých plnenie prebieha priebežne počas viacerých rokov) a z 9 novovytvorených úloh.
Všetky úlohy sú v nasledujúcej prehľadnej tabuľke, ktorá obsahuje: 1. číslo úlohy, 2. znenie úlohy, 3. gestora, (resp. gestorov) a realizátora, (resp. realizátorov) úlohy a 4. termín splnenia úlohy. Úlohy AP pre rok 2005 sú rozdelené na: nosné (v tabuľke sú označené „0.“) a podporné (úlohy s označeniami „1.“, „2.“ a „3.“).
V časti „Gestori a realizátori“ je tučným písmom označený gestor (gestori) a obyčajným písmom prípadní ďalší realizátori.

0. Urýchliť budovanie základných pilierov informačnej spoločnosti

Číslo úlohy	Aktivity	Gestori a realizátori	Termín	
A	 Štandardizovaná tvorba a integrácia užitočného obsahu – informácií a služieb – pre  fyzické a právnické osoby	
A.1	Inštitucionálne a legislatívne zabezpečiť tvorbu štandardov pre budovanie informačnej spoločnosti (IS).
Novelizovať zákon NR SR č. 211/2000 Z.z. o slobodnom prístupe k informáciám a navrhnúť nové znenie zákona NR SR č. 261/1995 Z.z. o štátnom informačnom systéme.	MDPT SR	priebežne	
A.2	Zabezpečiť prevádzkovanie – obsah a aktualizácia - centrálneho portálu. Zabezpečiť prostredie pre realizáciu elektronických služieb poskytovaných štátnou správou občanom prostredníctvom internetu v rámci centrálneho portálu.	Úrad vlády SR v súčinnosti s 
MDPT SR	2005	
A.3	Vytvorenie základných systémových predpokladov pre tvorbu štandardizovaného informačného obsahu a e-služieb vo verejnej správe, resp. e-Government. Vypracovať „cestovnú mapu“ k e-Governmentu.	MDPT SR	2005	
A.4	Aktívna účasť na komunitárnych programoch EÚ v oblasti IS (IDAbc, eContentplus, MODINIS, eTEN, Safer Internetplus)	MDPT SR
v spolupráci s  relevantnými ÚOŠS a samosprávy	priebežne	
A.5	Stimulovať tvorbu digitálneho obsahu – informácií a služieb – zameraného na praktické použitie z pohľadu občana a súkromného sektoru.	MDPT SR v spolupráci s relevantnými ÚOŠS a samosprávy, súkromný a mimovládny sektor	priebežne	
A.6	Vytvoriť systém manažmentu obsahu internetových stránok rezortov, zjednotiť charakter poskytovaného obsahu, formu a dizajn internetových stránok rezortov (WAI guidelines).	MDPT SR
v spolupráci s Úradom vlády SR a relevantnými ÚOŠS a samosprávy	2005	
A.7	Legislatívne zabezpečiť komplexný proces informatizácie verejnej správy  vypracovaním zákona o informatizácii verejnej správy v súčinnosti s novelizáciou zákonov č. 575/2001 Z. z. č.369/1991 Z. z. č. 302/2001 Z. z. a zákona č. 261/1995 Z. z.	MV SR	2005	
B	 Budovanie ľudských kapacít pre IS v štátnej a verejnej správe, ako aj všeobecne	
B.1	Zvyšovanie počítačovej gramotnosti  špecifických skupín obyvateľstva  (žien, špeciálne žien, ohrozených nezamestnanosťou, rómskych spoluobčanov, zdravotne postihnutých občanov, seniorov, občanov  s menšími rozvojovými šancami - vidiecke obyvateľstvo).	MDPT SR v súčinnosti s relevantnými ÚOŠS a mimovládnymi organizáciami	2005	
C	 Koncepčné a systematické budovanie infraštruktúry pre prístup a konektivitu	
C.1	Vypracovanie analýzy, feasibility a podnikateľského zámeru pre budovanie štátnej infraštruktúry pre prístup a konektivitu.	MDPT SR v spolupráci s Úradom vlády SR	2005	

1. Stimulovať využívanie internetu tvorbou a poskytovaním relevantného obsahu

Číslo úlohy	Aktivity	Gestori a realizátori	Termín	
1. a	 Urýchliť e-obchod	
1.a.1	Stimulovať zvýšenú flexibilitu pri regulácii e-obchodu so zameraním na spoločnú reguláciu a samoreguláciu, napr. prostredníctvom spolupráce s relevantnými obchodnými skupinami, ako sú Global Business Dialogue.
(www.gbde.org)	Súkromný sektor, MH SR v súčinnosti s MDPT SR	priebežne	
1.a.2	Podporovať elektronizáciu malých a stredných podnikov (”Go Digital”) koordináciou vzájomnej výmeny vedomostí a informácií o praktických príkladoch, pripravenosti na e-obchod a meraní ukazovateľov (benchmarking). Zriadiť ”referenčné centrá” s úlohou pomôcť malým a stredným podnikom začleniť e-obchod do obchodných stratégií.	Súkromný sektor, MH SR v súčinnosti s MDPT SR	priebežne	
1.a.3	Zaviesť systém elektronických identifikačných preukazov totožnosti ako predpokladu využívania integrovaných služieb v režime on-line.	MV SR, NBÚ v súčinnosti s MDPT SR	2006	
1. b	 Verejná správa on-line – elektronický prístup k verejným službám	
1.b.1	Vypracovanie modelu poskytovania elektronických služieb verejnej správy riešeného v rámci Štátneho programu VaV: Budovanie informačnej spoločnosti (model integrovaných e-služieb verejnej správy).	MŠ SR, MDPT SR v súčinnosti s relevantnými ÚOŠS a samosprávy, súkromný a mimovládny sektor	priebežne	
1.b.2	Zabezpečiť tvorbu, aktualizáciu a sprístupnenie verejných informácií a služieb on-line vrátane právnických, administratívnych, kultúrnych, environmentálnych a dopravných informácií s prepojením na centrálny portál. Poskytnúť súčinnosť a zabezpečiť spoluprácu pri udržiavaní aktuálneho stavu centrálneho portálu a zabezpečiť aktívne permanentné poskytovanie informácií pre potreby centrálneho portálu (metodický pokyn).	MDPT SR v súčinnosti s relevantnými ÚOŠS a samosprávy, súkromný a mimovládny sektor	2004-2006	
1.b.3	Umožniť všeobecný elektronický prístup k základným verejným službám. („Cestovná mapa“ k e-Governmentu)	MDPT SR v súčinnosti s relevantnými ÚOŠS a samosprávy, súkromný a mimovládny sektor	priebežne	
1.b.4	Zabezpečiť zjednodušené elektronické administratívne postupy pre obchodovanie, napr. zrýchlené (on-line) postupy na založenie spoločností.	MDPT SR v súčinnosti s relevantnými ÚOŠS a samosprávy, súkromný a mimovládny sektor	priebežne	
1.b.5	Vytvoriť „Systém základných registrov VS“ ako systém navzájom prepojených a harmonizovaných registrov, ktorý bude povinne zdieľateľný všetkými IS VS a bude celoplošne sprístupniteľný.
V tejto úlohe budú v roku 2005 realizované nasledovné čiastkové úlohy:
a) Vypracovať návrh základných východísk a princípov systému základných registrov VS ako systému navzájom prepojených a harmonizovaných registrov.
b) Vypracovať návrh realizačnej štúdie s cieľom konkretizovať údajové objekty systému a otestovať možnosti ich prepojenia do funkčného kooperujúceho celku.
c) Vypracovať návrh legislatívneho zámeru zákona o základných registroch verejnej správy.	ŠÚ SR, MDPT SR v súčinnosti s relevantnými ÚOŠS, ktoré spravujú registre	2005	
1.b.6	Zabezpečiť vypracovanie definície Bezvýznamového identifikátora fyzických osôb (BIFO) pre registre verejnej správy.	MV SR v súčinnosti
s relevantnými ÚOŠS	2005	
1.b.7	Zabezpečiť tvorbu, aktualizáciu a sprístupnenie súčasti Referenčného registra ekonomických subjektov  - 
živnostenský register Systému základných registrov verejnej správy.	MV SR v súčinnosti s relevantnými ÚOŠS	2006	
1.b.8	Zriadiť portál  pre e-procurement – online verejné obstarávanie (nákup a prevádzkovanie bude v súlade s podmienkami dostupnosti IKT pre občanov so zdravotným postihnutím).	MDPT SR v súčinnosti s ÚVO a relevantnými ÚOŠS	2006	
1.b.9	Zabezpečiť aktuálnosť JASPI.	MS SR	2007	
1.b.10	Vypracovať a predložiť návrh prepojenia systému JASPI so systémami EÚ.	MS SR	2008-2009	
1.b.11	Vytvorenie základných systémových predpokladov tvorby národnej infraštruktúry priestorových informácií vrátane georeferenčného základu pre GIS ako súčasti iniciatívy EÚ INSPIRE (úloha vyplýva zo zákona NR SR č. 215/1995 Z. z. o geodézii a kartografii).	ÚGKK SR	2005	
1.b.12	Vybudovanie Základnej bázy pre geografické informačné systémy (ZBGIS) – ako nadrezortného systému priestorových informácií (úloha vyplýva zo zákona NR SR č. 215/1995 Z. z. o geodézii a kartografii).	ÚGKK SR	2005 - 2006
(75 000 km2)	
1.b.13	Realizovať Program elektronizácie knižníc (zabezpečiť vo verejných a vedeckých knižniciach budovanie verejných internetových pracovísk pre všetky skupiny občanov s prístupom k verejným informačným zdrojom a službám).	MK SR	priebežne	
1.b.14	Realizovať plne on-line službu podania žiadosti o príspevky na deti.	MPSVR SR	1. jún 2006	
1. c	 Zdravotníctvo on-line	
1.c.1	Koncepcia a legislatíva zdravotníckej informatiky, vypracovanie národnej stratégie pre eHealth v SR, legislatívna podpora rozvoja informatiky a aktualizácia koncepcie rozvoja informatiky v rezorte MZ SR.	MZ SR v súčinnosti s MDPT SR	2005 - 2006	
1.c.2	Integrácia informačnej sústavy zdravotníctva, návrh a aktualizácia integračných nástrojov (centrálnych číselníkov, klasifikácií, protokolov a rozhraní) a štandardov pre zdravotnícku informatiku s prihliadnutím na medzinárodné štandardy a prostredie v SR.	MZ SR v súčinnosti s MDPT SR, ŠÚ SR	2005 - 2006	
1.c.3	Vybudovania národného centra zdravotníckych informácií, návrh koncepcie Národného centra zdravotníckych informácií a referenčného centra a jej realizácia.	MZ SR	2005 - 2006	
1.c.4.	Prevádzka a rozvoj ťažiskových informačných systémov pre podporu tvorby politiky v rezorte MZ SR.	MZ SR	2006	
1.c.5	Informatizácia zdravotníckych zariadení, národné a regionálne zdravotnícke infraštruktúry a ich prepájanie s verejnými zdravotníckymi sieťami EÚ.	MZ SR v súčinnosti s MDPT SR	2006	
1. d	Národný digitálny obsah pre globálne siete	
1.d.1	Podporovať budovanie národných digitálnych knižníc pre vedu, výskum, techniku a vzdelávanie, systémov elektronického publikovania a digitalizáciu národného dedičstva (otvorených národných digitálnych archívov, digitalizáciu fondov, zbierok pamäťových inštitúcií atď.).	MK SR v súčinnosti s relevantnými ÚOŠS	2005	
1.d.2	Realizovať Register kultúry – portál, ktorý umožní sprístupnenie informácií a štruktúrovaných dát za všetky oblasti kultúry pre verejnosť prostredníctvom jediného prístupového miesta na internete.	MK SR	2006	
1.d.3	Realizácia projektov i úloh z Programu informatizácie rezortu MP SR do roku 2005.	MP SR	2005	
1. e	Inteligentné dopravné systémy	
1.e.1	Implementácia inteligentných dopravných služieb.	MDPT SR	priebežne	
1. f	 Životné prostredie on-line	
1.f.1	Podporovať ďalší rozvoj siete EIONET na zber, monitorovanie a informovanie o environmentálnych údajoch kompatibilnej s rozvíjajúcimi sa sieťami v Európe.	MŽP SR	priebežne	

2. Investície do ľudí a ich kvalifikácie

Číslo úlohy	Aktivity	Gestori a realizátori	Termín	
2. a	 Európska mládež v digitálnom veku	
2.a.1	Zabezpečiť pripojenie všetkých škôl do internetu.	MŠ SR,
Súkromný sektor	2005 - 2008	
2.a.2	Vypracovanie stratégie informatizácie regionálneho školstva t.j. budovanie modernej školy.	MŠ SR,
Súkromný sektor	2004 - 2006	
2.a.3	a) Implementácia IKT do vzdelávacích osnov na všetkých stupňoch škôl.
b) Tvorba e-vzdelávania  – class server –  (vzdelávacie portály pre všetky stupne škôl).
c) Vytvorenie špeciálnej podpory pre deti so zdravot. postihnutím a pre sociálne slabšie skupiny a Rómov.
d) Otvorená škola – projekt pre podporu budovania informačnej spoločnosti (spolupráca škôl s rodičmi, samosprávou, verejnou a štátnou správou, podnikmi, NGO a pod.).	MŠ SR,
Súkromný sektor	2004 - 2008	
2.a.4	Upraviť učebné osnovy tak, aby umožnili používať nové učebné metódy založené na informačných a komunikačných technológiách.	MŠ SR,
Súkromný sektor	priebežne	
2.a.5	Zabezpečiť každému žiakovi možnosť nadobudnúť  základnú digitálnu gramotnosť do ukončenia povinnej školskej dochádzky. Podporovať pilotné projekty, výmenu najlepších praktík a koordinovať výskumné úsilie prostredníctvom vzdelávacích a IKT programov EÚ.	MŠ SR,
Súkromný sektor	priebežne	
2. b	 Akvizícia zručností potrebných pre poskytovanie digitálnych informácií a služieb u zamestnancov štátnej a verejnej správy	
2.b.1	Vypracovať a realizovať program zvyšovania digitálnej gramotnosti zamestnancov v štátnej a verejnej službe.
Realizovať Koncepciu informačného systému v štátnej službe. Uplatniť medzinárodne uznávané programy typu ECDL.	ÚPŠS v súčinnosti s MDPT SR	priebežne	
2. c	 Umožniť všetkým účasť na tvorbe a prínosoch znalostnej ekonomiky 	
2.c.1	Spolupracovať na európskej úrovni na efektívnej koordinácii opatrení zameraných na dostupnosť informácií pre všetkých prostredníctvom hodnotenia ukazovateľov výkonu a výmeny najlepších praktík.	MDPT SR v súčinnosti s relevantnými ÚOŠS	priebežne	

3. Lacnejší, rýchlejší a bezpečnejší internet

Číslo úlohy	Aktivity	Gestori a realizátori	Termín	
3. a	 Podpora nasadenia moderných technológií pre prístup a konektivitu umožňujúcich cenovo dostupné širokopásmové pripojenie k Internetu pre všetkých občanov 	
3.a.1	Umožniť prístup do akademickej siete a jej využívanie v školách, múzeách a knižniciach tam, kde je to vhodné.	MŠ SR, MK SR, SANET, SANET II	priebežne	
3. b	Posilnenie konkurencie v poskytovaní prístupu k miestnym prístupovým sieťam	
3.b.1	Zamerať sa na posilnenie konkurencie v miestnych prístupových sieťach. Identifikovať prekážky a vyriešiť sporné otázky, ktoré bránia posiľňovaniu konkurencie v miestnych prístupových sieťach a následne priebežne zverejňovať správy o ich odstránení na internete.	MDPT SR v súčinnosti s relevantnými ÚOŠS a samosprávy, súkromný a mimovládny sektor	priebežne	
3.b.2	Pomocou nástrojov verejného financovania uprednostniť podporu rozvoja informačnej infraštruktúry a projektov tam, kde je to potrebné a bez narušenia konkurencie, hlavne v menej rozvinutých regiónoch.	MDPT SR v súčinnosti s relevantnými ÚOŠS a samosprávy, súkromný a mimovládny sektor	priebežne	
3.b.3	Zamerať sa na zavedenie digitálnych televíznych služieb vrátane internetu a na zvýšenie vzájomnej spolupráce v rámci dobrovoľnej, priemyslom inicializovanej štandardizácie.	MDPT SR,
Súkromný sektor	priebežne	
3. c	 Integrácia informačnej bezpečnosti do IT transakcií na všetkých úrovniach	
3.c.1	Zdokonaliť celkovú bezpečnosť on-line transakcií:	MDPT SR v súčinnosti s relevantnými ÚOŠS a samosprávy, súkromný a mimovládny sektor	priebežne	
	Øpodporou certifikátov bezpečnosti, inicializovaných priemyslom prostredníctvom koordinácie úsilia a vzájomného uznania, zahrnujúc odbornú certifikáciu informačnej bezpečnosti.			
	Østimulovaním verejno/súkromnej spolupráce na zabezpečení spoľahlivosti informačných infraštruktúr (vrátane rozvoja systémov včasného varovania).			
3.c.2	Zabezpečiť školenia / vzdelávanie legislatívnych pracovníkov, súdneho personálu a priemyselných špecialistov v oblasti posilnenia práva, hi-tech kriminality a otázok bezpečnosti (ako je boj proti počítačovej kriminalite, zneužívaniu počítačov a pod.).	MDPT SR v súčinnosti  s relevantnými ÚOŠS a samosprávy	priebežne	
3.c.3	Zriadiť orgán (inštitúciu) pod gesciou splnomocnenca, ktorá bude riešiť problematiku tzv. „všeobecnej bezpečnosti“ IS, t.j. bezpečnosť IS, ktoré neobsahujú utajované skutočnosti.	MDPT SR	priebežne